
ОТНОСНО: Инвестиционно предложение (ИП) „Изграждане на вилна сграда в              ПИ 43952.537.79, местност „Синан тепе“, гр. Ловеч“.


УВАЖАЕМИ ГОСПОДИН Д, 

Във връзка с Ваше уведомление с вх. № АО-982/20.02.2026г., допълнено с вх. № АО-982-1/25.02.2026г. за ИП „Изграждане на вилна сграда в  ПИ 43952.537.79, местност „Синан тепе“, гр. Ловеч“, на основание чл. 6а, т. 2 от Наредба за условията и реда за извършване на оценка за съвместимостта на планове, програми, проекти и инвестиционни предложения с предмета и целите на опазване на защитените зони (Наредбата за ОС, обн., ДВ, бр. 73 от 11.09.2007 г. и вс. изм. и доп.), Ви уведомяваме следното:
ИП „Изграждане на вилна сграда в ПИ 43952.537.79, местност „Синан тепе“,                    гр. Ловеч“ попада в обхвата на чл. 2, ал. 2 от Наредбата за ОС.
1. ИП предвижда изграждане на вилна сграда със застроена площ около 100 кв. м и гараж със застроена площ около 40 кв. м. По време на строителството и експлоатацията на обекта ще се използва вода от мрежата на общественото водоснабдяване. Имотът ще бъде електрозахранен чрез премиваща в близост въздушна електропроводна линия. 
Изкопните работи за реализиране на инвестиционното предложение ще са на дълбочина между 1.0 и 1.5 м. При реализацията на ИП образуваните строителни отпадъци ще се предават за оползотворяване на лице притежаващо документи по чл. 35 по Закон за управление на отпадъците. Битовите отпадъци ще се управляват съгласно действащата сметосъбираща система на община Ловеч. Формираните битово-фекални отпадъчни води ще се отвеждат в проектно непроточно съоръжение (резервоар).
Поземлен имот с идентификатор 43952.537.79 по плана на новообразуваните имоти  на местност „Синан тепе“, гр. Ловеч е с вид територия: Селско стопанство, НТП – ниви /орна земя/, категория шеста /VI/, площ 1240 кв. м, собственост на възложителя съгласно Скица № 04-821/09.12.2025г. на Община Ловеч. За  осъществяване на ИП е необходимо изготвяне на ПУП-ПРЗ с цел промяна предназначението на „земеделска земя“ в „урбанизирана територия“  и бъдещо застрояване с „вилна сграда и гараж“. Съгласно предвижданията на ОУП на община Ловеч имота е в съответствие  с устройствената зона  „за вилен отдих“ 1/Ов, Решение на Обс.-Ловеч/29.01.2026г.
2. ПИ № 43952.537.79, местност „Синан тепе“, гр. Ловеч не попада в границите на защитени територии по смисъла на Закона за защитените територии. 
3. ПИ № 43952.537.79, местност „Синан тепе“, гр. Ловеч, не попада в границите на защитени зони по смисъла на Закона за биологичното разнообразие. Най - близко разположената защитена зона (на около 0,700 км) е:
- BG0000615 “Деветашко плато”, за опазване на природни местообитания и на дивата флора и фауна, по чл.6, ал.1, т.1 и 2 от ЗБР, обявена със Заповед №РД-330/31.03.2021 г. на МОСВ (ДВ бр.53/25.06.2021 г.);
4. Така описаното ИП не може да бъде отнесено към нито една от позициите на Приложение № 1 към чл. 92, т. 1, както и Приложение № 2 към чл. 93, ал. 1 на Закона за опазване на околната среда (ЗООС). Същото не представлява разширение или изменение, което може да доведе до значително отрицателно въздействие върху околната среда по смисъла на чл. 93, ал. 1, т. 2 и т. 3 на закона. Предвид това конкретното ИП не попада в обхвата на Глава шеста от ЗООС и не подлежи на регламентираните в закона процедури по екологична оценка и оценка на въздействието върху околната среда (ОВОС).
С оглед гореизложеното, отчитайки местоположението (извън границите на защитени зони от мрежата Натура 2000) и характера на заявеното ИП, при реализацията му няма вероятност от отрицателно въздействие върху защитени зони от мрежата „Натура 2000“, включително и върху най - близко разположената защитена зона BG0000615 “Деветашко плато” по отношение на:
•	Пряко или косвено унищожаване, увреждане или фрагментиране на природни местообитания и местообитания на растителни и животински видове, предмет на опазване в защитена зона е BG0000615 “Деветашко плато”;
•	Трансформация на местообитания на видове, безпокойство или прогонване на видове, предмет на опазване;
•	Нарушаване целостта и целите на опазване на защитената зона;
•	Нарушаване кохерентността между съседни защитени зони;
•	Увеличаване на кумулативния ефект, съвместно с други ИП/ППП, вкл. и от същия вид в района, върху природни местообитания и местообитания на растителни и животински видове, предмет на опазване в защитената зона BG0000615 “Деветашко плато”.
В тази връзка и на основание чл. 2, ал. 2 от Наредбата за ОС Ви уведомявам, че преценката на компетентния орган за така заявеното инвестиционно предложение е, че не е необходимо провеждане на процедура по реда на Глава втора от Наредбата за ОС.
Настоящото писмо се отнася само за заявените параметри на инвестиционното предложение и не отменя необходимостта от получаване на съгласувания или разрешителни, предвидени в други закони и подзаконови нормативни актове.
При всички случаи на промяна в параметрите на ИП, или на някое от обстоятелствата, при които е издадено настоящото писмо, възложителят е длъжен да уведоми незабавно РИОСВ – Плевен за промените.
					
С уважение, 


гр. Плевен, ул. “Ал. Стамболийски” 1А, 

)тел/факс: +359 64 806 951 и +359 64 800 711, 
e-mail: office@riew-pleven.eu  интернет сайт http://riew-pleven.eu/

